Ministru kabineta rīkojuma projekta

**“Par Brocēnu novada pašvaldībai piekrītošā nekustamā īpašuma “Kaļķu ceļš” pārņemšanu valsts īpašumā”** sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta “Par Brocēnu novada pašvaldībai piekrītošā nekustamā īpašuma “Kaļķu ceļš” pārņemšanu valsts īpašumā” (turpmāk – rīkojuma projekts) mērķis ir atļaut pārņemt valsts īpašumā Brocēnu novada pašvaldībai piekrītošo nekustamo īpašumu “Kaļķu ceļš” Remtes pagastā, Brocēnu novadā, nodot to Zemkopības ministrijas valdījumā valsts funkciju (valsts meža apsaimniekošana un aizsardzība) īstenošanai un zemesgrāmatā nostiprināt īpašuma tiesības uz Brocēnu novada pašvaldības vārda vienlaikus ar ieguvēja īpašuma tiesību nostiprināšanu uz valsts vārda Zemkopības ministrijas personā, jo nekustamais īpašums nav nepieciešams pašvaldības funkciju pildīšanai.Ministru kabineta rīkojums stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma 42. panta otrā daļa, 42.1 un 43. pants, Meža likuma 4. panta otrā daļa  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Rīkojuma projektā minētais nekustamais īpašums "Kaļķu ceļš" (nekustamā īpašuma kadastra Nr. 8480 003 0335), kas sastāv no zemes vienības (zemes vienības kadastra apzīmējums 8480 003 0327) 0,39 ha platībā Remtes pagastā, Brocēnu novadā, (turpmāk – nekustamais īpašums "Kaļķu ceļš”) ir piekritīgs Brocēnu novada pašvaldībai, un tas nav ierakstīts zemesgrāmatā.Nekustamais īpašums "Kaļķu ceļš” ir atdalīts no Brocēnu novada pašvaldībai piekritīgā nekustamā īpašuma “SIA Derība zeme” ar kadastra Nr. 8480 003 0173 Remtes pagastā, Brocēnu novadā, un tā piekritība Brocēnu novada pašvaldībai tika noteikta ar Brocēnu novada pašvaldības 2008. gada 17. septembra lēmumu “Par pašvaldībai piederošo un piekrītošo lauku zemju izvērtēšanu” (protokols Nr. 15, 4.§).Rīkojuma projektā minētais nekustamais īpašums "Kaļķu ceļš” ir nepieciešams Zemkopības ministrijai Meža likuma 4. panta otrajā daļā noteiktajai valsts funkcijai – valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanai un aizsardzībai, ko nodrošina akciju sabiedrība "Latvijas valsts meži" (turpmāk ‒ Sabiedrība), lai Sabiedrība uz zemes vienības var izbūvēt inženierbūvi meža ceļu, kas funkcionāli kalpotu kā meža infrastruktūras objekts Sabiedrības mežsaimnieciskajos darbos iesaistītā transporta pārvietošanai. Meža ceļa izbūve ar piemērotu ceļa noturību un kvalitāti dos iespēju piekļūt valsts meža masīviem – valstij Zemkopības ministrijas personā piederošā nekustamā īpašuma “Valsts mežs Remte” sastāvā ietilpstošajām zemes vienībām ar kadastra apzīmējumiem 8480 003 0268, 8480 003 0275 un 8480 003 0081, nodrošinot to apsaimniekošanu un aizsardzību.Saskaņā ar Meža likuma 4. panta otro daļu valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību veic Sabiedrība, kas nodibināta valsts meža īpašuma pārvaldīšanai un apsaimniekošanai. 100% Sabiedrības akciju pieder valstij, un valsts kapitāla daļu turētāja ir Zemkopības ministrija. Ievērojot Sabiedrības lūgumu, Brocēnu novada dome 2019. gada 28. novembrī pieņēma lēmumu Nr. 16 “Par zemes gabala atdalīšanu no pašvaldībai piekritīgā zemes gabala “SIA Derība zeme” Remtes pagastā un nekustamā īpašuma daļas atsavināšanu” (protokols Nr. 16, 7. §), ar kuru piekrita atdalīt daļu no nekustamā īpašuma “SIA Derība zeme” ar kadastra Nr. 8480 003 0173 – zemes gabalu aptuveni 0,38 ha platībā, kurš nepieciešams Sabiedrībai autoceļu būvniecībai, kokmateriālu transportēšanai un meža zemes apsaimniekošanai, atdalītajai zemes vienībai piešķīra nekustamā īpašuma nosaukumu “Kaļķu ceļš” Remtes pagastā, Brocēnu novadā un noteica lietošanas mērķi “zeme dzelzceļa infrastruktūras zemes nodalījuma joslā un ceļu nodalījuma joslā”, kods 1101.Atdalītajai zemes vienībai Valsts zemes dienests piešķīra kadastra apzīmējumu 8480 003 0327, un zemes vienība tika iekļauta nekustamā īpašuma “Kaļķu ceļš” (nekustamā īpašuma kadastra Nr. 8480 003 0335) Remtes pagastā, Brocēnu novadā sastāvā.Pēc Valsts zemes dienesta Nekustamā īpašuma valsts kadastra informācijas sistēmas teksta datiem (turpmāk – NĪVK IS), nekustamā īpašuma "Kaļķu ceļš" sastāvā esošajai zemes vienībai ar kadastra apzīmējumu 8480 003 0327 reģistrēti šādi apgrūtinājumi: ūdensnotekas (ūdensteču regulēta posma un speciāli raktas gultnes), kā arī uz tās esošas hidrotehniskas būves un ierīces ekspluatācijas aizsargjoslas teritorijas lauksaimniecībā izmantojamās zeme (7311041000) 0,02 ha un 0,02 ha platībā, un ceļa servitūta teritorija (7315030100) 0,038 ha platībā.Valstij, pārņemot nekustamo īpašumu no pašvaldības, minētie apgrūtinājumi nerada papildu ietekmi uz nekustamā īpašuma “Kaļķu ceļš” iespējamo izmantošanu, bet, to izmantojot, ir jāievēro Aizsargjoslu likumā noteiktā kārtība atbilstoši aizsargjoslu veidam.Publiskas personas mantas atsavināšanas likuma 42.1 panta pirmajā daļā noteikts, ka valstij vai pašvaldībai piekrītošo nekustamo īpašumu, ievērojot normatīvajos aktos noteiktos ierobežojumus rīcībai ar piekritīgo nekustamo īpašumu un Publiskas personas mantas atsavināšanas likuma 42. panta nosacījumus, var nodot īpašumā bez atlīdzības, ja valstij vai pašvaldībai piekrītošais nekustamais īpašums tiek ierakstīts zemesgrāmatā uz valsts vai pašvaldības vārda vienlaikus ar ieguvēja īpašuma tiesību nostiprināšanu uz attiecīgo īpašumu.Ievērojot likuma “Par pašvaldībām” 21. panta pirmās daļas 17. punktu un Publiskas personas mantas atsavināšanas likuma 42. panta otro daļu un 42.1 pantu, Brocēnu novada dome 2020. gada 25. jūnijā pieņēma lēmumu “Par pašvaldības nekustamā īpašuma “Kaļķu ceļš”, Remtes pag., Brocēnu novads, nodošanu bez atlīdzības valsts īpašumā Zemkopības ministrijas personā” (protokols Nr. 11, 4.§), (turpmāk ‒ lēmums Nr. 11), ar kuru nolēma nekustamo īpašumu "Kaļķu ceļš" nodot valstij Zemkopības ministrijas personā valsts pārvaldes funkciju īstenošanai – Meža likumā noteiktās valstij piekrītošās un piederošās meža zemes apsaimniekošanai un aizsardzībai, nosakot aizliegumu nekustamo īpašumu atsavināt un apgrūtināt ar lietu tiesībām, kā arī nodot to atpakaļ pašvaldībai, ja nekustamais īpašums netiek izmantots valsts funkcijas pildīšanai.Ievērojot Publiskas personas mantas atsavināšanas likuma 42.1 panta otrajā daļā noteikto, Brocēnu novada pašvaldība ar lēmumu Nr. 11 ir pilnvarojusi Zemkopības ministriju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Ar rīkojuma projektu paredzēts pārņemt bez atlīdzības valsts īpašumā un nodot Zemkopības ministrijas valdījumā Brocēnu novada pašvaldībai piekrītošu nekustamo īpašumu “Kaļķu ceļš”, tā sastāvā esošu zemes vienību, ierakstīt to zemesgrāmatā uz Brocēnu novada pašvaldības vārda vienlaikus ar īpašuma tiesību nostiprināšanu uz valsts vārda Zemkopības ministrijas personā un nodot to Sabiedrībai pārvaldīšanā, lai Sabiedrība par saviem līdzekļiem uz tās izbūvētu inženierbūvi. NĪVK IS Sabiedrība tiks reģistrēta kā inženierbūves tiesiskā valdītāja.Nekustamā īpašuma valsts kadastra likuma 7. panta otrās daļas 3. punkta izpratnē par nekustamā īpašuma tiesisko valdītāju attiecībā uz būvi atzīstama persona, kurai ar līgumu ir noteiktas tiesības būvēt.Starp Zemkopības ministriju un Sabiedrību 13.11.2017. ir noslēgts Valsts nekustamā īpašuma pārvaldīšanas līgums, un saskaņā ar šī līguma 2.2.5. apakšpunktu Sabiedrībai uz pārvaldīšanā esošās zemes ir tiesības savas darbības nodrošināšanai būvēt jaunas būves uz laiku, kas nav ilgāks par 30 gadiem. Zemkopības ministrijai, pārņemot pašvaldības nekustamo īpašumu valsts īpašumā, netiek plānota Meža likumā noteiktā valsts funkcijas izbeigšana. Zemkopības ministrija Sabiedrības izbūvēto inženierbūvi tiesiskajā valdījumā iegūs, ievērojot Civillikuma 968. pantā nostiprināto principu, t.i., uz zemes uzcelta un cieši ar to savienota ēka atzīstama par tās daļu, tātad par zemes īpašnieka (konkrētajā gadījumā – valsts) īpašumu, un minētā valsts nekustamā īpašuma pārvaldīšanas līguma noteikumus, inženierbūvi pārņemot no Sabiedrības un aktualizējot datus par nekustamā īpašuma sastāvu un tiesisko valdītāju NĪVK IS.Pēc nekustamā īpašuma Kaļķu ceļš” pārņemšanas valsts īpašumā Zemkopības ministrijas personā Sabiedrības un Brocēnu novada pašvaldības noslēgtais līgums Nr. 8.1.1\_0056260\_19\_226 par ceļa personālservitūta nodibināšanu tiks izbeigts, atbilstoši tiks aktualizēti dati NĪVK IS, jo AS “Latvijas valsts meži” ir saistoši minētā 13.11.2017. Valsts nekustamā īpašuma pārvaldīšanas līguma 2.2.5. apakšpunkta noteikumi, un noteiktas tiesības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Ja tomēr iestājas Publiskas personas mantas atsavināšanas likuma 42. panta otrajā daļā minētais apstāklis, rīkojuma projekta 2.2. apakšpunkta prasība tiks izpildīta, ievērojot Publiskas personas mantas atsavināšanas likuma 42. pantā ietvertās normas par attiecīgās mantas nodošanu pašvaldībai, un nekustamais īpašums pēc tā sastāva datu aktualizācijas tiks nodots atpakaļ Brocēnu novada pašvaldībai.Rīkojuma projektam ir pievienoti nekustamā īpašuma īpašumtiesības apliecinošie dokumenti un Brocēnu novada domes lēmums, kas apliecina, ka rīkojuma projektā minētais nekustamais īpašums nav nepieciešams pašvaldībai. |
| 3. | Projekta izstrādē iesaistītās institūcijas un publiskas personas kapitālsabiedrības  | Zemkopības ministrija, Sabiedrība un Brocēnu novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums neietekmē un nemaina sabiedrības mērķgrupas tiesības un pienākumus. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē tautsaimniecību kā valsts saimniecības nozari un nerada administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Rīkojuma projekta tiesiskais regulējums neietekmē atbilstības izmaksas. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | 0 |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Publiskas personas mantas atsavināšanas likuma 42.1 panta otrajā daļā noteikts, ka šajā gadījumā iestādes atbrīvojamas no kancelejas nodevas samaksas par nekustamā īpašuma ierakstīšanu un īpašuma tiesību nostiprināšanu zemesgrāmatā. Visas darbības, kas saistītas ar rīkojuma projekta īstenošanu, nodrošinās Sabiedrība par saviem finanšu līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana****un tās ietekme uz institūcijām** |
| 1. | Projekta izpildē iesaistītās institūcijas un publiskās kapitālsabiedrības | Rīkojuma projekta izpildi nodrošinās Zemkopības ministrija, Sabiedrība un Brocēnu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projektu var izpildīt esošajās institūcijās ar tām pieejamiem resursiem. |
| 3. | Cita informācija | Nav. |

 Zemkopības ministrs K. Gerhards

Punka 67027377

Rita.Punka@zm.gov.lv